1. Yleistä

”Yhdistyksen tarkoituksena on Sarvijoen kylän asukkaiden yleisten elinmahdollisuuksien kehittäminen ja yleisen hyvinvoinnin edistäminen, pyrkiä lisäämään kylän asukkaiden harrastus- ja kulttuuritoimintaa, yhteistyötä ja omatoimisuutta sekä pyrkiä edistämään kylän elinmahdollisuuksia ja viihtyvyyttä” Säännöt 2 §

Vuosi 2011 oli Sarvijoen Kyläyhdistyksen 28. toimintavuosi. Kyläläisille järjestettiin toimintaa ja tapahtumia edellisten vuosien tapaan. 

2. Hallinto

Kyläyhdistyksen johtokuntaan eli kylätoimikuntaan kuuluivat puheenjohtaja Veijo Mäki, varapuheenjohtaja Reijo Sarvela, sihteeri Jaana Ala-Lahti, Tuula Smeds, Sirpa Hill, Jaana Fors, Kirsi Mäki, Lassi Eskelinen, Anna Liisa Jyrä, Jaana Penttilä, Kari Tamssi ja Paavo Rätti. Kolinan edustajana kokouksiin on saanut osallistua Arto Ihanamäki.
Kaupunginvaltuuston jäsenellä Henry Penttilällä on johtokunnan kokouksissa läsnäolo- ja puheoikeus.
Yhdistyksen rahastonhoitajaksi vuosikokouksessa valittiin Aila Rätti.

Kylätoimikunta kokoontui pääsääntöisesti kerran kuukaudessa, vuoden aikana kokoonnuttiin 11 kertaa. Kyläyhdistyksen yleisenä kokouksena pidettiin sääntöjen mukainen vuosikokous.

3. Toiminta

3.1. Tapahtumat vuoden varrella

Maaliskuussa
-	Laskiaistiistaina järjestettiin laskiaisrieha mökillä; ohjelmassa oli kokonpolttoyritys ja mukavaa yhdessäoloa

-	Kyläyhdistyksen vuosikokous Sarvijoen koululla 29.3.2011

Huhtikuussa
-	osallistuttiin Jurvan kylien väliseen iltaan entisellä Jurvan kunnantalolla
-	matkattiin 14.4.2011 Sisustuskeskus Sellaan kuuntelemaan infotilaisuutta Moderni puukaupunki -hankkeesta 
-	otettiin osaa Vaasan Botniahallissa järjestetyille Pohjanmaan Suurmessuille 16.-17.4.2011

Toukokuussa
-	uima-allasalueen raivauskökkä 9.5.2011
-	Ulkoalueiden siivouskökkä 12.5.2011
-	järjestettiin jätevesi-ilta Sarvijoen koululla 16.5.2011

Kesäkuussa
-	Sarvijoen Tiekirkon avajaisia vietettiin 19.6.2011
-	leikkikenttätoimintaa järjestettiin 20.6.-1.7.2011
-	siivottiin uima-altaan ympäristöä ja asennettiin uusi altaiden puhdistuslaitteisto
-	otettiin osaa Moderni puukaupunki -hankkeen loppuseminaariin 29.6.2011

Heinäkuussa
-	järjestettiin kesäjuhlat 1.7.2011
-	pidettiin kesäkioskia avoinna 

Elokuussa
-	Sarvijoen koululla aloitti päiväkerhotoiminta

Syyskuussa
-	Anna Liisa Jyrä järjesti sienten tunnistamiskurssin
-	mökkialueen siivouskökkä 8.9.2011
-	järjestettiin yleisurheilukisat Sarvijoen koulun ympäristössä 17.9.2011 
-	aloitettiin pohdinta Sarvijoen jätevesisuunnitelman toteuttamisesta

Marraskuussa
-	pidettiin kyläyhdistyksen jäsenten virkistysilta Veikkolassa 12.11.2011

Joulukuussa
-	Sarvijoen joulunavaus pidettiin nykyisissä päiväkodin tiloissa 1.12.2011, samalla vietettiin myös Sarvijoen päiväkodin avoimia ovia; jouluisten syömisten ja juomisten lisäksi juhlassa vieraili joulupukki 

LAMPPU – Sarvijoen seudun valo –lehti ilmestyi 3 kertaa.

3.2. Työntekijät

Kyläyhdistys palkkasi kesätöihin kolme nuorta. Leikkikenttäohjaajina kesällä 2011 työskentelivät Pirita Mäki ja Hanna-Maria Kangas. Sarvijoen virkistysalueella yleismiehenä ja kesäkioskin pitäjänä työskenteli Jaakko Hautala.

3.3. Muistamiset

Vuonna 2011 syntyneitä vauvoja tullaan muistamaan Pekka Mäen tekemällä naulakkokehdolla.
 
3.4. Sarvijoen koulukiinteistö ja kylän virkistysalue

Sarvijoen päiväkoti aloitti toimintansa koululla elokuussa 2011.
 
Koulukiinteistössä on vuoden mittaan ollut toimintaa mukavasti, muun muassa 4H-kerho kokoontuu koululla tiistaisin. Myös kansalaisopiston kursseja on koululla järjestetty ahkerasti. Lisäksi koulu on toiminut pyhäkoululaisten ja tanhuryhmän kokoontumispaikkana.

Sarvijoen virkistysalueella eli mökin ja uima-altaiden ympäristössä tehtiin runsaasti töitä vuoden 2011 aikana. Kesällä 2011 otettiin käyttöön uintimaksu, jonka kyläläiset voivat maksaa myös osallistumalla kyläyhdistyksen kökkätoimintaan.

3.5. Sarvijoen kehittämistyöryhmä

Sarvijoen kehittämistyöryhmä on ollut toiminnassa vuoden 2011 aikana, puheenjohtaja Veijo Mäki ja edellisen kauden sihteeri Tellervo Sarvela (tai sijaisensa) ovat osallistuneet kokouksiin sekä erilaisiin palavereihin, joita on ollut useita. Yhteistyö työryhmässä on välillä toiminut erinomaisesti ja välillä vähän heikommin. Joitakin asioita on saatu eteenpäin, esim. Moderni puukaupunki -hanke on suunnittelijoiden osalta saatu päätökseen, mutta välillä jopa kyseenalaistettiin osallistuminen työryhmän kokouksiin. Asetettuja tavoitteita ei kaikilta osin saavutettu, työryhmän toiminta katsotaan edelleen tarpeelliseksi.

4. Tiedotus ja markkinointi

Yhdistys on pyrkinyt tiedottamaan toiminnastaan kyläläisiä. Pöytäkirjat ovat olleet nähtävillä kylätoimikunnan ilmoitustaululla sekä kylän omilla nettisivuilla osoitteessa www.sarvijoki.net. Lisäksi tulevista tapahtumista on tiedotettu joka kotiin jaetulla tai yhteispostilaatikosta noudettavissa olevalla Lamppu –tiedotuslehtisellä, kylätoimikunnan ilmoitustaululla sekä kylän nettisivuilla. Nettisivujen päivittämisestä on vastannut Jaana Fors.  

Olemme olleet jälleen esillä myös paikallisissa ja maakunnallisissa lehdissä lähinnä kylän kehittämisasioiden suhteen ja pyrkimyksenä muutenkin on ollut tavoittaa laajempaa yleisöä ja antaa kuvaa aktiivisesta ja vireästä kylästä.

5. Yhteistyö

Kyläyhdistys on toiminut edelleen yhteistyössä muiden kylässä toimivien tahojen kanssa. Kaupungin kanssa on tehty edelleen yhteistyötä kylän markkinoinnissa mm. perustetun kehittämisryhmän kautta.

Yhteistyökumppanina on ollut edelleen Kolinan kylä, joskin vähäisissä määrin, ja Kolinan koulu sarvijokisten lasten siirryttyä Kolinan kouluun saamaan oppia.

6. Talous

Kyläyhdistyksen talous on vakaalla pohjalla, vaikka vuoden toiminnan tulos näyttää tilikaudelle alijäämää -3.332,39 euroa.
Suurimmat kulut ovat liittyneet uima-altaiden kunnostustöihin.

Monipuolista toimintaa on aina pyritty järjestämään osittain omakustannushintaan, ei ilmaispalveluina.

Sarvijoen kyläyhdistys kiittää kaikkia toimintaa tukeneita ja toiminnassa mukana olleita kuluneesta vuodesta